
PËR LEJIMIN E KRYERJES SË PROCEDURAVE TË PROKURIMIT PUBLIK DHE ZHBLLOKIMIN E FONDEVE PËR INVESTIME TË VITIT 2013, PËR PROKURORINË E PËRGJITHSHME, PROKURORINË E RRETHIT GJYQËSOR SHKODËR DHE PROKURORINË E RRETHIT GJYQËSOR POGRADEC, SI AUTORITETE KONTRAKTORE

Në mbështetje të nenit 100 të Kushtetutës, të ligjit nr. 9643, datë 20.11.2006 “Për prokurimin publik”, të ndryshuar, të ligjit nr. 9936, datë 26.6.2008 “Për menaxhimin e sistemit buxhetor në Republikën e Shqipërisë”, të ndryshuar, dhe të ligjit nr. 119/2012 “Për buxhetin e vitit 2013”, dhe në vijim të vendimit nr. 591, datë 10.7.2013 të Këshillit të Ministrave “Për disiplinimin e përdorimit të shpenzimeve buxhetore për vitin 2013”, me propozimin e Ministrit të Financave, Këshilli i Ministrave

VENDOSI:

1. Lejimin e zhbllokimit të fondeve për kryerjen e procedurave të prokurimit publik, të cilat i përkasin fondit të investimeve të parashikuara në Buxhetin e Shtetit për vitin 2013, e të përfshirë në aneksin nr. 1 që i bashkëlidhet këtij vendimi, për Prokurorinë e Përgjithshme, Prokurorinë e Rrethit Gjyqësor Shkodër dhe Prokurorinë e Rrethit Gjyqësor Pogradec.
2. Ngarkohen Ministria e Financave, Prokuroria e Përgjithshme dhe Agjencia e Prokurimit Publik për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

